Lev Vigotskij

Lev Semjonoviĉ Vigotskij (; beloruse nun literumata Леў Выгоцкі; n. la 17-a de novembro 1896 en Orŝa, gubernio Mogilovo (la nuna Mahiljoŭ) en la Rusia Imperio, m. la 11-a de junio 1934 en Moskvo, Rusia SFSR) estis judodevena rusa psikologo kaj nuntempe konsiderata kiel unu el la plej gravaj psikologoj en la historio(angla) Nikolai Veresov, The Path to the Cultural-Historical Theory of Human Consciousness  (1917 - 1927). Historia kaj metodologia analizo. (Enkonduko). Li estis forte influata de la ideoj de Karl Marx.  

Vigotskij restas rimarkinda pro siaj esploroj kaj teorioj pri la evoluo kaj strukturo de la homa konscio. Plej konata verŝajne estas lia teorio de signoj, klariganta kiel infanoj internigas lingvon dum sia kultura evoluo. Lian karieron abrupte tranĉis frua morto pro tuberkulozo. Lia vivoverko longe restis apenaŭ konata: en Sovetunio pro la stalinisma sciencpolitiko, okcidente pro la superrego de 'behaviorismaj' skoloj. Agnosko venas nur post la anglalingva publikigo de liaj libroj Pensado kaj lingvo (1962), Menso en socio kaj La psikologio de arto (ambaŭ 1978). 

En 1978, Stephen Toulmin, okaze de recenzo de lia libro Menso en socio, nomis lin "La Mozarto de psikologio" deklarante ke lia verkaro havis grandegan nuntempan gravecon(angla) The Mozart of Psychology : Lev Semenovich Vygotsky .

 Vigotskij kaj Esperanto 
Dum junaĝo li interesiĝis interalie pri ŝako kaj lernis Esperanton(angla) Revuo School Psychology International, speciala numero, majo 1995, en kiu biografio de filino Gita Lvovna Vigotskaja parolas pri ŝia patro Lev. kiun li uzis por interŝanĝi poŝtmarkojn, ĉar li estis pasia pri filatelio.La Mozarto de psikologio studis Esperanton, Revuo_Esperanto, 1096 (10) oktobro 1997, p. 161 

 Vidu ankaŭ 
 Psikologio
 Kompara psikologio
Aliaj renomaj esperantistaj psikologoj : Pierre Bovet, John Carl Flugel kaj Charles Baudouin

 Bibliografio 
La titoloj de la verkaĵoj estas ĉi tie simple tradukataj al Esperanto, ne ekzistas oficialaj esperantaj tradukoj, la tekstoj estas origine en la rusa.
 La psikologio de arto (1925)
 Konscio kiel problemo en la psikologio de konduto (1925)
 Kleriga psikologio (1926)
 Historia signifo de la krizo en psikologio (1927)
 La problemo de la kultura evoluo de la infano (1929)
 La socialista ŝanĝo de la homo (1930)
 Ludo kaj ĝia rolo en la mensa evoluo de la infano (1933)
 Pensado kaj parolado (1934)
 La kolektita verkaro de L. S. Vigotskij, 1987 superrigardo

 Notoj kaj referencoj 
Tiu ĉi artikolo estas traduko bazita sur la angla versio de Vikipedio.

Kategorio:Mortintoj en Moskvo
Kategorio:Sovetiaj juristoj
Kategorio:Sovetiaj psikologoj
Kategorio:Rusiaj psikolingvistoj
Kategorio:Kognosciencistoj
Kategorio:Sovetiaj pedagogoj
Kategorio:Rusiaj marksistoj
Kategorio:Belorusaj judoj
Kategorio:Filozofoj de edukado